PSL วิ่ง 4% โบรกฯชูเป้า 24.80 บ. ชี้รับปัจจัยบวกจีนกระตุ้นศก. หนุนค่าระวางเรือสูง
PSL บวก 4% โบรกฯชี้ รับปัจจัยบวกจีนออกมาตรการกระตุ้นเศรษฐกิจ หนุนราคาสินค้าโภคภัณฑ์และค่าระวางเรือสูง แนะนำ “ซื้อ” เป้า 24.80 บ.
7 ธ.ค. 2564

ผู้สื่อข่าวรายงานว่าวันนี้ (7 ธ.ค. 2564) ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ณ เวลา 11:02น. อยู่ที่ระดับ 17.00 บาท เพิ่มขึ้น 0.70 บาท หรือ 4.29% โดยทำจุดสูงสุดที่ 17.30 บาท และทำจุดต่ำสุดที่ 16.70 บาท ด้วยมูลค่าการซื้อขาย 218.58 ล้านบาท

บล.กสิกรไทย ระบุในบทวิเคราะห์ (7 ธ.ค. 2564) โดยคาดจะได้ sentiment บวก หลังรัฐบาลจีนเริ่มออกมาตรการ กระตุ้นเศรษฐกิจ หนุนราคาสินค้าโภคภัณฑ์และค่าระวางเรือ แนะนำ “ซื้อ” ราคาเป้าหมาย 24.80 บาท